ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
کابینہ نے گایوں کے تحفظ اور ان کی نسل کی افزائش کے لئے راشٹریہ کام دھینو آیوگ کے قیام کو منظوری دی
نئی دہلی،06فروری 2019/ وزیراعظم جناب نریندر مودی کی سربراہی میں مرکزی کابینہ نےگایوںکےتحفظاورانکینسلکیافزائشکےلئےراشٹریہکامدھینوآیوگکےقیامکی تجویز کومنظوریدے دی ہے۔
اثر:
راشٹریہ کام دھینوآیوگ کا قیام ملک میں مویشیوں کی آبادی کے تحفظ ، ان کے بچاؤ اور ان کی افزائش میں مددگار ثابت ہوگا۔ نیز دیسی نسل کی گایوں کی افزائش کو قوت بخشے گا۔
اس کے نتیجے میں ملک میں مویشیوں کے شعبے کا تیزی سے فروغ ہوگا جس کا فائدہ خاص طور سے عورتوں اور چھوٹے اور درمیانی سطح کے کسانون کو ملے گا۔
راشٹریہ کام دھینو آیوگ گایوں کے کی افزائش نسل ، ان کی پرورش ، نامیاتی کھاد بایو گیس وغیرہ کے شعبے میں تحقیق کے کام میں مصروف مرکز اور ریاستی سرکار کے محکموں یا اداروں یا زرعی یونیورسٹی یا جانوروں سے متعلق سائنسیز کے اشتراک سے مل کر کام کرے گا۔
پس منظر :
گایوں کے تحفظ ، ان کے بچاؤ اور ان کی افزائش نسل کے لئے راشٹریہ کام دھینو آیوگ کی تشکیل سے ملک میں گائے کے تحفظ کے لئے پالیسی فریم ورک فراہم ہوگا اور ملک میں گائے کے تحفظ اور افزائش نسل کے پروگرامو ں کو سمت ملے گی اور اس سے گایوں کی فلاح کے لئے قوانین کا مناسب طور پر نفاذ کو یقینی بنایا جا سکے گا۔ راشٹریہ کام دھینو آیوگ کی تشکیل مرکزی بجٹ 20-2019 میں کئے گئے اعلان کے مطابق کی گئی ہے۔
وزیراعظم کا دفتر
جمہوریہ کرغیز کے صدر کے ساتھ وزیر اعظم کی ملاقات
جمہوریہ کرغیز کے صدر اعلی جناب سورونبے شریاپوویخ جین بیخوف نے 30 مئی 2019، کو نئی دلی میں وزیراعظم نریندر مودی کی حلف برداری کی تقریب میں شرکت کی۔
کرغزستان، شنگھائی کوآپریشن آرگنائزیشن کی موجودہ چیئر ہے اور وسطی ایشیا میں بھارت کا ایک اہم شراکت دارملک ہے۔ صدر جین بیخوف نے گرمجوشی سے وزیراعظم کو مبارک باد پیش کی اور 13 سے 15 جون 2019 کے دوران، ایس سی او سربراہ ملاقات میں ان کی شرکت اور باہمی ملاقات کے لیے انہیں کرغزستان کے دعوت نامے کی یاد دلائی۔
اس امر کا ذکر کرتے ہوئے کہ بھارت اور کرغزستان کے مابین گرمجوشانہ اور دوستانہ تعلقات استوار ہیں، وزیراعظم نے اس بات پر اطمینان کا اظہار کیا کہ گزشتہ برسوں میں باہمی تعلقات مستحکم ہوئے ہیں۔ انہوں نے حلف برداری کی تقریب میں صدر جین بیخوف کی موجودگی کا گرمجوشانہ شکریہ ادا کیا اور کرغزستان کے دورے کے لیے دعوت نامے کے تئیں اظہار تشکر کیا اور کہا کہ وہ اس دورے کے لیے مشتاق ہیں۔
۔۔۔۔۔۔۔۔۔۔۔
U-369
(Visitor Counter : 91
وزیراعظم کا دفتر
وزیر اعظم جناب نریندر مودی اور کمبوڈیا کے وزیر اعظم عالی جناب سندچ اکا موہ سینہ پیڈے ٹیکو ہو سین کے مابین ٹیلی فون پر گفت و شنید
نئی دہلی ،10جون2020: وزیر اعظم جناب نریندر مودی نے آج کمبوڈیا کے وزیر اعظم عالی جناب سندچ اکا موہ سینہ پیڈے ٹیکو ہو سین سے ٹیلی فون پر گفت وشنید کی۔
دونوں رہنما ؤں نے کووڈ-19وبائی مرض کے موضوع پر تبادلہ خیال کئے۔ دونوں رہنما ؤں نے ایک دوسرے کی امداد کے لئے جاری تعاون کو برقرار رکھنے پر اتفاق کیا اور ساتھ ہی ساتھ ایک دوسرے کے یہاں مقیم باشندگان کے محفوظ انخلاء پر بھی اتفاق کیا۔
وزیراعظم نے بھارت کی اس عہد بندگی کا اعادہ کیا کہ بھارت کمبوڈیا کے ساتھ اپنے تعلقات کو مزید مستحکم بنانے کے خواہاں ہے ، کیونکہ کمبوڈیا بھارت کے ساتھ تہذیبی ، ثقافتی تعلقات کے لحاظ سے آسیان کا ایک اہم رکن رہاہے۔
دونوں رہنماؤں نے آئی ٹی ای سی اسکیم اور فوری طورپر اثر انداز ہونے والے پروجیکٹوں کے سلسلے میں ،جن کا تعلق میکانگ –گنگا تعاون فریم ورک سے ہے، صلاحیت سازی سمیت دونوں ممالک کے مابین استوار مضبوط ترقیاتی شراکت داری پر بھی نظر ثانی کی۔
کمبوڈیا کے وزیر اعظم نے بتایا کہ کمبوڈیا بھارت کے ساتھ اپنے تعلقات کو از حد اہمیت دیتا ہے۔وزیر اعظم نے بھی اپنی جانب سے ایسے ہی جذبات کا اظہار کیا اور بھارت کی ایکٹ ایسٹ پالیسی کے سلسلے میں کمبوڈیا کے قابل قدر کردار کو اُجاگر کیا۔
وزارت دفاع
وزیر دفاع راجناتھ سنگھ نے، ڈیوٹی پر ہلاک ہوجانے والے بی آر او اہلکاروں کی لاشوں کو ان کے آبائی مقام تک محفوظ رکھنے اور پہنچانےجیسی سہولت، مزدوری پر کام کرنے والے افراد کو فراہم کرانے کی تجویز کو منظوری دی
بی آر اور پروجیکٹس میں ڈیوٹی کے دوران ہلاک ہوجانے واے غیر مستقل مزدوروں کی آخری رسومات کے اخراجات 1000 روپے سے بڑھاکر 10000 روپے کئے گئے۔
لاشوں کو لانے لے جانے اور آخری رسوم کے اخراجات حکومت برداشت کرے گی
وزیر دفاع جناب راجناتھ سنگھ نے، سرحدی سڑک تنظیم  کی جنرل ریزرو انجینئر فورس  اہلکاروں کے لئے دستیاب لاشوں کو محفوظ رکھنے اور لانے لے جانے کی موجودہ سہولت ، مزدوری پر کام کرنے والے غیر مستقل افراد کو فراہم کرنے کی تجویز کو منظوری دے دی ہے۔ انھوں نے سی پی ایل کے لئے آخری رسوم کے اخراجات 1000 روپے سے بڑھاکر 10000 روپے کرنے کو بھی منظوری دی ہے۔ بی آر اور پروجیکٹوں میں سرکاری ڈیوٹی کے دوران کسی بھی سی پی ایل کی موت ہوجانے کی صورت میں ، اس کی آخری رسوم کے اخراجات حکومت برداشت کرے گی، جب آخری رسوم کام کی جگہ پر ہی ادا کی جائیں۔
سی پی ایل کو بی آر او کے ذریعے اگلی/سرحدی علاقوں میں سڑکوں کی تعمیر کے لئے مزدوری پر لگایاجاتا ہے۔ وہ ناموافق آب و ہوا اور کام کاج کے مشکل ترین حالات میں بی آر او اہلکاروں کے ساتھ کندھے سے کندھا ملاکر کام کرتے ہیں، جس کے نتیجے میں بعض اوقات جانی نقصان ہوجاتا ہے۔
اب تک، سرکاری خرچ پر لاشوں کو محفوظ کرنے اور ان کے آبائی مقام تک پہنچانے کی سہولت صرف جی آر ای ایف کے اہلکاروں کے لئے دستیاب ہے۔ مساوی حالات میں کام کرنے والے سی پی ایل اس سہولت سے محروم ہیں۔ ان کی موت کی صورت میں ٹرانسپورٹ کا بوجھ سوگوار کنبوں کو اٹھانا پڑتا ہے۔ مالی وسائل کی کمی کی وجہ سے، متوفی کے اہل خانہ زیادہ تر حالات میں ہوائی کرایہ یا سڑک کے ذریعے لاش کولانے لے جانے کے اخراجات براداشت کرنے کےاہل نہیں ہوتے۔ سوگوار کنبے کو اکثر آخری رسوم کی ادائیگی اور دیگر متعلقہ اخراجات برداشت کرنا انتہائی مشکل ہوتا ہے۔ ایسی صورت میں، مرنے والے سی پی ایل کے لواحقین/ قانونی ورثاءکو اپنے اقربا کی آخری رسومات ادا کرکے انھیں خراج ییش کرنے کا موقع نہیں ملتا، جنھوں نے ملک کی خاطر اپنی جانیں نچھاور کردیں۔
وزیر دفاع نے بی آر او کے کام کے مقامات کا دورہ کرتے وقت سی پی ایل کے کام کرنے کے مشکل ترین حالات کا مشاہدہ کیا تھا۔ وہ ان کی فلاح و بہبود کے بارے میں سنجیدہ تھے اور انھوں نے بی آر او کو، ان کے لئے مناسب فلاحی اقدامات کرنے کی ہدایت دی تھی ۔ یہ نئے فلاحی اقدامات ،سوگواروں کو اپنے اقربا کی آخری رسومات مہذب طریقے سے ادا کرنے کا اختیار حاصل کرنے میں کافی مدد کریں گے۔
وزارات ثقافت
جناب ارجن رام میگھوال نے آج ’آزادی کی داستان-معروف اور کم –معروف جدوجہد‘نمائش کا افتتاح کیا
اس نمائش سے مختلف انقلابات اور متعدد جدوجہد آزادی کے نامعلوم ہیروز کے بارے میں سچے حقائق سامنے آئیں گے:جناب ارجن رام میگھوال
یہ نمائش عوام کے لئے 30 ستمبر تک جاری رہے گی اور چھٹیوں کے علاوہ ہر روز اسے صبح 10:00بجے سے شام 5:00بجے تک دیکھا جاسکتا ہے
ثقافت و پارلیمانی امور کے وزیر مملکت جناب ارجن رام میگھوال نے آج نئی دہلی’آزادی کی داستان:معروف اور کم –معروف جدوجہد ‘ نمائش کا افتتاح کیا۔اس نمائش کا اہتمام نیشنل آرکائیو آف انڈیا نے کیا ہے۔
اس موقع پر جناب ارجن رام میگھوال نے کہا کہ یہ نمائش مختلف انقلابات اور جدوجہد آزادی میں تعاون دینے والے متعدد گمنام ہیروز کے سچے حقائق کو سامنے لائے گی۔انہوں نے مزید کہا کہ نیشنل آرکائیو آف انڈیا کے ذریعے منعقد اس نمائش کے توسط سے عظیم مجاہدین آزادی کے ساتھ ساتھ گمنام ہیروز کو بھی یاد کیا جائے گا۔
یہ نمائش نیشنل آرکائیو آف انڈیا میں رکھے ہوئے اصل سرکاری دستاویزات ، کارٹوگرافک ریکارڈز، اخبارات، ذاتی خطوط، اس عہد کی تصویروں اور ممنوعہ ادب پر مبنی ہے۔
یہ نمائش ملک کے مختلف حصوں میں کئی انقلابی تحریکوں اور جدوجہد کی ایک جھلک فراہم کرتی ہے، جن میں شامل ہیں:جنگل محل کی بغاوت یا چُوار بغاوت، سمبل پور بغاوت، اُڈیشہ،بغاوت عظیم، کوکا نامدھاری تحریک، پنجاب ، پلیگ کمشنر کا قتل، پنے، منڈا بغاوت، رانچی، انوشیلن سمیتی، علی پور بم سازش کیس ، ہاؤڑہ گینگ کیس، دہلی –لاہور سازش کیس، غدر پارٹی ، چمپارن ستیاگرہ، عدم تعاون تحریک ، چوری چورا، رمپا بغاوت، وشاکھاپٹنم ، آندھرا پردیش، دی ہندوستان سوشلسٹ ریپبلکن ایسوسی ایشن  ، کاکوری سازش کیس، نوجوان سبھا، کیرتی کسان تحریک، چتگانگ اسلحہ ذخیرے کی ریڈ، سول نافرمانی تحریک؍ڈانڈی مارچ، سینٹرل اسمبلی بم کیس اور لاہور سازش کیس، ہریکا تحریک ، دی انڈین انڈی پنڈنس لیگ، ہندوستان چھوڑو تحریک، اور روائل انڈین نیوی بغاوت
یہ نمائش 30ستمبر 2022ء تک چھٹیوں کے علاوہ ہر روز صبح 10:00 بجے سے شام 5:00بجے تک عوام کی نمائش کے لئے کھلے رہے گی۔
نیشنل آرکائیو آف انڈیا وزارت ثقافت کے تحت ایک وابستہ دفتر ہے۔ یہ عوامی ریکارڈ قانون 1993 اورعوامی ریکارڈ قانون 1997کو نافذ کرنے کے لئے ایک نوڈل ایجنسی ہے۔
نیشنل آرکائیو آف انڈیا کے پاس موجودہ وقت میں اس کے ذخائر میں 18.00کروڑ صفات پر مشتمل عوامی ریکارڈ ہے، جن میں فائلیں ، شمارے، میپس، ہندوستان کے صدر جمہوریہ کے ذریعے منظور شدہ بل، معاہدہ جات، نادر مخطوطات، ذاتی کاغذات، کارٹوگرافک ریکارڈز، گزیٹس کا اہم انتخاب اور گزیٹ، مردم شماری ریکارڈز، اسمبلیوں اور پارلیمنٹ میں ہونے والی بحثیں،ممنوعہ ادب، سفر کی تفصیلات وغیرہ۔ قدیم محفوظات کا ایک بڑا حصہ فارسی، سنسکرت، پالی، پراکرت، اُڑیا زبانوں میں ہے۔
شمال مشرقی ریاستوں کی ترقی کی وزارت
کنکٹی وٹی ایکٹ ایسٹ پالیسی کا ایک اہم جزو ہے: ڈاکٹر جتیندر سنگھ
نئی دہلی، 17 مارچ 2021، شمال مشرقی خطے کی ترقی کے مرکزی وزیر مملکت  وزیراعظم کے دفتر، عملے ، عوامی شکایات، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ کنکٹی وٹی ایکٹ ایسٹ پالیسی کا ایک اہم جزو ہے۔ آج لوک سبھا میں ایک سوال کے تحریری جواب میں انہوں نے کہا کہ اس سمت میں کی جانے والی کوششوں میں بھارت اور بنگلہ دیش کے درمیان اگرتلہ ۔ اکھورا ریل لنک، بنگلہ دیش کے ذریعہ انٹر ماڈل ٹرانسپورٹ لنکیج اور انلینڈ واٹر ویز ، شمالی مشرق کو میانمار اور تھائی لینڈ سے جوڑنے والے کلادان ملٹی ماڈل ٹرانزٹ ٹرانسپورٹ پروجیکٹ اور ٹرائی لیٹرل ہائی وے پروجیکٹ شامل ہیں۔ بھارت۔ جاپان ایکٹ ایسٹ فورم کے تحت سڑک، پُلوں کے پروجیکٹ اور ہائیڈرو الیکٹرک پاور پروجیکٹ کی جدید کاری کے پروجیکٹ شروع کئے گئے ہیں۔ دیگر اقدامات میں عالمی وبا کے دوران آسیان ممالک کو کی گئی ادوایات / میڈیکل سپلائیز کی شکل میں امداد شامل ہے۔ آسیان ممالک کے شرکا کے لئے آئی آئی ٹیز میں 10000 پی ایچ ڈی فیلو شپس کی تجویز کے ساتھ اسکالر شپس دی گئی ہے۔ بھارت تعلیم، آبی وسائل، صحت وغیرہ کے شعبوں میں نچلی سطح پر عوام کو ترقیاتی امداد فراہم کرانے کے لئے کمبوڈیا، لاؤس، میانمار اور ویتنام میں کویک امپیکٹ بھی نافذ کررہا ہے۔
نومبر 2014 میں جس ایکٹ ایسٹ پالیسی کا اعلان کیا گیا تھا وہ 1992 میں اختیار کی گئی ’لُک ایسٹ پالیسی‘ کی اپ گریڈ کی گئی شکل ہے۔ اس کا مقصد ایک سرگرم اور قابل عمل نظریئے کے ساتھ ہند بحرالکاہل خطے میں واقع ممالک کے ساتھ اقتصادی تعاون ، ثقافتی تعلقات کو فروغ دینا اور اسٹریٹجک تعلقات کو مستحکم کرنا ہے اور اس کے ذریعہ جنوب مشرق ایشیائی خطے کے گیٹ وے شمال مشرقی خطے کی اقتصادی ترقی میں معاون ہونا ہے۔ اس پالیسی کو 1990 کے اوائل سے مسلسل فروغ دیا جاتا رہا ہے اور اس میں کنکٹی وٹی، تجارت، ثقافت ، دفاع اور عوام سے عوام کے رابطوں کے شعبے میں دو طرفہ علاقائی اور کثیر جہتی سطحوں پر جنوب مشرقی ایشیائی ممالک کا مسلسل تعاون حاصل کرنا ہے۔
۔۔۔۔۔۔۔۔۔۔۔
ش ح۔ا گ۔ن ا۔

U- 2672
(Visitor Counter : 107
وزیراعظم کا دفتر
وزیراعظم نے گوڑی پڑوا کے موقع پر لوگوں کو مبارکباد دی
وزیراعظم جناب نریندر مودی نے گوڑی پڑوا کے موقع پر لوگوں کو مبارکباد دی ہے۔
ایک ٹوئیٹ میں جناب مودی نے کہا کہ ‘‘ آنے والا سال سبھی زندگیوں میں اچھی صحت اور خوشحالی لے کرآئے’’۔
وزارت دفاع
بی آر او نے بھاری برف باری کی وجہ سے لیہہ اور لاہول وادی میں پھنسے سیاحوں کو امداد فراہم کی
نئی دہلی،26؍ستمبر، 22 سے 24 ستمبر 2018 کے درمیان بالائی علاقوں میں بھاری برف باری ،بادل پھٹنے اور شدید بارش سے ہماچل پردیش کے زیادہ تر حصوں میں تباہی ہوئی ہے۔ کُلّو ضلع اور لاہول اسپتی سب سے زیادہ متاثر ہوئے ہیں۔ بھاری برف باری کی وجہ سے روہتانگ پاس ، لاہول اور لیہہ وادی کے سڑک رابطے منقطع ہوگئے ہیں، جس کی وجہ سے ان علاقوں میں گئے سیاحوں کی بڑی تعداد متاثر ہوئی ہے۔ یہ لوگ بہت سے مقامات پر پھنس کر رہ گئے ہیں۔
سرحدی سڑک تنظیم  نے مختلف راستوں کو جنگی پیمانے پر صاف کرنا شروع کردیا ہے۔ میجر ششی چوہان اور کیپٹن اشیش سنگلا کی قیادت میں پروجیکٹ روہتانگ سرنگ کے تحت ایک ٹیم پوری مشینری اور سازوسامان سے لیس سڑک صاف کرنے پر لگائی گئی، جو شیشو اور کوکسار تک لاہول وادی کی سڑک صاف کرنے کیلئے تعینات کی گئی۔ تقریباً 300 افراد کو لاہول وادی کے شیشو اور کوکسار سے بچاکر روہتانگ سرنگ کے ذریعے منالی میں سولانگ تک پہنچادیا گیا۔ جن افراد کو بچا یا گیا ہے ان میں آئی آئی ٹی منڈی ، آئی آئی ٹی روڑکی ، گوہاٹی اور ممبئی کے اساتذہ اور طلباء کے علاوہ کچھ غیر ملکی سیاح اور ہماچل پردیش کے مقامی افراد بھی شامل ہیں۔
بی آر او نے پروجیکٹ روہتانگ سرنگ کے تحت بچائے گئے ان لوگوں کو طبی امداد فراہم کی اور ناشتہ وغیرہ دیا۔ ان بچائے گئے افراد کو منالی تک پہنچانے اور اس کے بعد ان کی منزلوں تک پہنچانے کے لئے سول انتظامیہ کے ساتھ تال میل کیا گیا ہے۔
روہتانگ سرنگ سے، جو بی آر او کے ذریعے تعمیر کی جارہی ہے، لاہول وادی سے پھنسے ہوئے افراد کو بچاکر منالی پہنچانے میں زبردست تعاون ملا ہے۔ بچاؤ کارروائیاں آئندہ چند دن تک جاری رہے گی جب تک کہ لاہول اور اسپتی وادی میں تمام پھنسے ہوئے افراد کو بحفاظت نہ نکال لیا جائے۔
۔۔۔۔۔۔۔۔۔۔۔
U-4971
(Visitor Counter : 48
نائب صدر جمہوریہ ہند کا سکریٹریٹ
نیشنل میوزمیم میں فنون لطیفہ سے ہندوستان کے شاندار ماضی کو سمجھنے میں مدد ملتی ہے : نائب صدر جمہوریہ
جناب ایم وینکیا نائیڈو نے نیشنل میوزیم میں نمائش کا دورہ کیا
نئی دہلی، 8 اپریل / نائب صدر جمہوریۂ ہند جناب ایم وینکیا نائیڈو نے کہا ہے کہ نیشنل میوزیم میں رکھے گئے فن پاروں سے تاریخ میں دلچسپی رکھنے والوں ، فنونِ لطیفہ سے محبت کرنے والوں کو ایک بڑا موقع یہ ملتا ہے کہ اِن سے ہندوستان کے ماضی اور درخشاں حالات کو سمجھنے میں مدد ملتی ہے ۔ انہوں نے مزید کہا کہ اس نمائش سے ہندوستان کے دستکاروں کی مہارات کی عکاسی ہوتی ہے ۔ یہاں موجود چیزیں ہندوستان میں جواہرات سازی کی ایک بہترین مثال ہیں ۔ جس فن میں اس نے ماضی میں مہارت حاصل کی تھی ۔
وہ نیشنل میوزیم کے اہلکاروں کے ساتھ بات چیت کر رہے تھے ۔ انہوں نے آج یہاں نیشنل میوزیم میں خصوصی نمائش کا دورہ کیا ، جس کا موضوع تھا ، ‘‘ جویلس آف انڈیا : دی نظامس جویلری کلکشن ’’ ۔ نائب صدر جمہوریہ نے نظام کے ہیرے جواہرات کا سب سے بڑا اور سب سے قیمتی ذخیرہ دیکھا ۔ نائب صدر جمہوریہ کی اہلیہ محترمہ اوشا نائیڈو بھی اُن کے ہمراہ تھیں ۔
جناب نائیڈو نے کہا کہ انہیں یہ معلوم کرکے بہت خوشی ہوئی ہے کہ نیشنل میوزیم میں مختلف نوعیت کی اندازاً 200000 چیزیں ہیں ۔ ان کا تعلق ہندوستان اور بیرون ملک دونوں سے ہے ۔ اس ذخیرے سے قدیمی نادر چیزوں کا احاطہ کیا گیا ہے ، جس سے ہندوستان کے قیمتی ورثے کی عکاسی ہوتی ہے ۔ انہوں نے بے انتہا مہارت کے حامل 173 قیمتی جواہرات اور زیورات کو محفوظ رکھنے کے لئے نیشنل میوزیم اور ریزرو بینک آف انڈیا کی ستائش کی ۔
انہوں نے نیشنل میوزیم کے ڈائریکٹر جنرل ڈاکٹر بی آر منی اور حکومت ہند کی وزارت ثقافت کے اہلکاروں کی اس خصوصی نمائش کو منعقد کرنے کے لئے تعریف کی ۔
U. No. 1794
(Visitor Counter : 62
بہت چھوٹی، چھوٹی اور درمیانی صنعتوں کی وزارت
کھادی کے روزگار مہم نے سندربن میں چیتا سے متاثرہ بالی جزیرے کایا پلٹ دی
سندربن کے گھنے مینگرو علاقوں میں سست چیتا سے متاثرہ باقی جزیرے کی تاریخی کایاپلٹ ہ وئی ہے۔ یہ جزیرہ جو آزادی کےبعد سے ہی ترقی کے مرکزی دھارے سے پوری طرح سےکٹ گیا تھا۔ اب کھادی کی سرگرمیوں سے لبریز ہے۔
بالی جزیرے میں سو سے زیادہ چیتا بیوائیں  ہیں۔ یہ 2018 میں کھادی اور گاؤں کی صنعتوں کے کمیشن  کی کتائی سرگرمی سے جڑی تھیں۔ یہ اب جدید سہولتوں اورچرکھاکر گھے جیسے تازہ ترین آلات اور مارکیٹنگ سپورٹ پر فخر کرسکتی ہیں۔ ان خواتین کاریگروں کو یہ سہولتیں پائیدار ذریعہ معاش کے لئے مہیا کرائی گئی ہیں۔ اس جزیرے میں کھادی سرگرمیوں کو شروع کرنے کے لئے کے وی آئی سی نے تین سال پ ہلے ایک وقتی ڈھانچہ قائم کیا تھا جسے اب مستقل ورک شیڈ میں تبدیل کردیا گیا ہے ۔
کے وی آئی سی کے چیئرمین جناب ونے کمار سکسینہ نے باقی جزیرے میں کھادی کاریگروں کے لئے نیا نیا تعمیر شدہ 3000 مربع فٹ کے ورک شیڈ اور 500 مربع فٹ کے عام سہولت والے مرکز کا افتتاح کیا ہے۔ ٹائگر وکٹم کھادی کتائی کیندر اب 125 نئے ماڈل کے چرخوں، 15 جدید کرگھوں سے لیس ہے جو باقی جزیرے کی تقریبا 150 خواتین کاریگروں کو روزگار مہیا کراتا ہے۔ کے وی آئی سی نے ان کاریگروں کو نیا ونڈائنگ مشین اور ریڈی میڈ گارمنٹ تیار کرنے کی مشینیں بھی مہیا کرائی ہیں۔ اس مرکز کی 95 لاکھ روپے کی لاگت سے جدید کاری کی گئی ہے جس کی فنڈنگ کے وی آئی سی نے اپنے کھادی کا ا صلاح اور ترقی کے پروگرام  اور کھادی کاریگروں کےلئے ورک شیڈ اسکیم کے تحت کی ہے۔ یہ مرکز مغربی بنگال کے ایک مقامی کھادی ادارے کے ذریعہ چلایا جارہا ہے۔
جناب سکسینہ نے کہاکہ بالی جزیرے میں کھادی کی سرگرمیاں وزیراعظم کے حاشیے پر پڑے طبقات کو با اختیار بنانے اور انہیں مرکزی دھارے سے جوڑنے کے وژن سے حوصلہ یافتہ ہیں۔ انہو ں نے یہ بھی کہا کہ بالی جزیرے میں کھادی کی سرگرمیوں سے چیتا بیواؤں کی مالی پائیداری یقینی بنے گی کیوں کہ چیتوں کے حملوں میں ان خاندانوں کے کمانے والے افراد کی موت کے بعد ان کا مستقبل تاریک ہوگیا تھا۔ انہوں نے کہا کہ خود روزگار سرگرمیوں سے ان بے سہارا خواتین کاریگروں کی باز آبادکاری میں مدد ملے گی۔ اسی کے ساتھ یہ دوسرے خاندانوں کو بھی ایک باعزت ذریعہ معاش کے حصول کے لئے کتائی اور بنائی کی سرگرمیوں کو اپنانے کے لئے ہمت افزا ہوگا۔ کھادی کی سرگرمیوں کو اپنا کر یہ کاریگر 200 روپے روزانہ کمانے کےلائق ہوں گے ۔ انہوں نے کہا کہ یہ خیال ان خاندانوں کو ماہی گیری کے لئے گہرے پانی میں اترنے یا گھنے مینگرو میں جانے سے روکنے اور چیتوں کے حملوں کے خطرے کو کم کرنے میں بھی معاون ہوگا۔
یہ قابل ذکر ہے کہ وی آئی سی نے سال 2018 میں بالی جزیرے میں کتائی مرکز کا افتتاح کیا تھا اور کتائی کی سرگرمی کے لئے مقامی خواتین کاریگروں کو 75 چرخے تقسیم کئے تھے۔ کے وی آئی سی نے جزیرے میں خود کار وزگار مہیا کرانے کے لئے اس جزیرے کے اقتصادی طور پر پسماندہ لوگوں کو با اختیار بنانے کے لئے زندہ شہد کی مکھی کالونی والے 500 شہد کی مکھی کے صندوق بھی تقسیم کئے تھے ان کاریگروں کو کے وی آئی سی کے ذریعہ ہمہ گیر ٹریننگ بھی دی گئی تھی۔
بندرگاہوں، جہاز رانی اور آبی راستوں کی وزارت
جواہر لعل نہرو پورٹ اسپتال کو پی پی پی موڈ پر 100 بستروں والے ملٹی اسپیشلٹی اسپتال کے طور پرجدید بنایا جائے گا
وزیر اعظم جناب نریندر مودی جی نے ہمیشہ ہمیں اس بات کی یاد دہانی کرائی ہے کہ بھارت ایک ایسا ملک ہے جہاں علاج ایک خدمت ہے اور تندرستی صدقہ ہے، اس بات کو ذہن میں رکھتے ہوئے مجھے یقین ہے کہ یہ اسپتال بندرگاہ کے ملازمین، سی آئی ایس ایف اہلکاروں ان کے زیر کفالت افراداور رائے گڑھ ضلع کے اران کے باشندوں کومعیاری خدمات فراہم کرنے میں ایک سنگ میل ثابت ہوگا:جناب سربانند سونووال
پورٹ ہیلتھ کیئریعنی بندرگاہ،صحت نگہداشت طبی پریکٹس میں ایک مناسب مقام ہے۔بندرگاہوں، بحری جہازوں اور جہاز میں سوار افراد کی قربت صحت کی دیکھ بھال سے متعلق مخصوص مطالبات کاسبب بنتی ہے۔ اس پر غور کرتے ہوئے، بندرگاہوں، جہاز رانی اور آبی گزرگاہوں کی وزارت نے پی پی پی موڈ کے تحت موجودہ 50 بستروں کے دوسرے درجہ کی دیکھ بھال کےجواہر لال نہرو بندر گاہ اسپتال کوجدید بناکر اسے 100 بستروں والا کثیر اسپیشلٹی اسپتال میں تبدیل کرنے کی منظوری دے دی ہے۔
موجودہ 50 بستروں والے دوسرے درجے ک نگہداشت کے اسپتال کو دو مرحلوں میں ایک ملٹی اسپیشلٹی اسپتال میں تبدیل کرکے اسے جدید بنایا جائے گا جس کی تخمینہ لاگت تقریباً48 کروڑروپے ہوگی ۔ مذکورہ پروجیکٹ سرکاری اور نجی شراکتداری  موڈ کے تحت منتخب کئے گئے بولی دہندگان کے ذریعے تیار کیا جائے گا۔
ملٹی اسپیشلٹی اسپتال بہت سی مختلف قسم کی بیماریوں اور اس سے متعلق کنڈیشنز کا علاج کرنے کی صلاحیت کے ساتھ طبی خدمات کی ایک وسیع رینج پیش کرے گا۔ڈاکٹر زاپنے شعبے کے ماہر ہوں گے اور جدید ترین بنیادی ڈھانچے اور تمام ترسہولیات اس بات کو یقینی بنائیں گی کہ مریضوں کوایمرجنسی دیکھ بھال، تشخیص، علاج، سرجری اور او پی ڈی خدمات ایک ہی مقام پر دستیاب ہوں۔
جناب سربانند سونووال نے کہا کہ وزیر اعظم جناب نریندر مودی جی نے ہمیشہ ہمیں اس بات کی یقین دہانی کرائی ہے کہ بھارت ایک ایسا ملک ہے جہاں علاج ایک خدمت ہے اور تندرستی ایک صدقہ ، اس بات کو ذہن میں رکھتے ہوئے مجھے اس بات کاپورایقین ہے کہ یہ اسپتال بندرگاہ کے ملازمین، سی آئی ایس ایف کے اہلکار، ان کے زیر کفالت افراد اور اران، رائے گڑھ ضلع کے باشندوں کوصحت کی معیاری خدمات فراہم کرنے میں سنگ میل ثابت ہوگا۔
جواہر لعل نہرو پورٹ اتھارٹی  فی الحال 50 بستروں پر مشتمل اسپتال چلا رہی ہے جو نہ صرف یہ کہ جے این پی اے کے ملازمین اور ان کے زیر کفالت افراد کوطبی امداد فراہم کرتا ہے بلکہ قریبی گاؤوں کے مریضوں کو ہنگامی کیسز کی صورت حال میں اور ان افراد کو جو بندرگاہ سے متعلق سرگرمیاں انجام دینے کے لئے بندرگاہ کادورہ کرتےہیں بھی طبی امداد فراہم کرتا ہے۔یہ ایک ایسی بڑی بندرگا ہ ہے جس نے اسپتال میں پردھان منتری بھارتیہ جن اوشدھی پری یوجنا شروع کی تھی تاکہ عام لوگوں کو سستی قیمت پر معیاری ادویات فراہم کی جاسکیں۔ اس اسپتال میں پہلے سے ہی ایک ٹراما کیئر سنٹر موجود ہے جو آس پاس کے لوگوں کو صحت کی بہترین سہولیات فراہم کرنے سےآراستہ ہے۔
سٹرک ٹرانسپورٹ اور شاہراہوں کی وزارت
ڈرائیور تربیتی مراکز کی منظوری
نئی دہلی، 05: فروری 2021: سڑک ،نقل وحمل اور شاہراہوں کی وزارت نے ڈرائیور تربیتی مراکز کی منظوری سے متعلق ایک نوٹی فکیشن کا مسودہ جاری کیا ہے۔شہریوں کو معیاری ڈرائیو ر کی تربیت فراہم کرنے کی غرض سے وزارت نے مطلوبہ ضروریات کی تفصیل اور ان ضابطوں کی تجویز دی ہے جن پر اس طرح کے مراکز عمل کریں گے ۔علاوہ ازیں وزارت نے یہ بھی کہا ہے کہ اس طرح کے مراکز سے ڈرائیور کی تربیت کی کامیاب تکمیل پر کسی بھی فرد کو اس وقت ڈرائیونگ کے ٹیسٹ سے مستثنیٰ کردیا جائے گا ، جب وہ ڈرائیونگ لائسنس حاصل کرنے کے لئے اپلائی کرے گا۔
اس قدم سے نقل وحمل کی صنعت کی بھی مدد ہوگی کہ وہ خصوصی طورپر تربیت یافتہ ڈرائیور حاصل کرسکیں گے ، جن سے ان کی کارکردگی میں اضافہ ہوگا اور سڑک حادثوںمیں کمی واقع ہوگی۔
نوٹی فکیشن کا مسودہ بتاریخ 29 جنوری 2021 ) وزارت کی ویب سائٹ پر عوامی صلاح ومشورے کے لئے اپ لوڈ کردیا گیا ہے اور اسے ،اس مرحلے کے بعد، باقاعدہ طور پر جاری کیا جائے گا۔
ا قتصادی امور کی کابینہ کمیٹی
کابینہ نے میسرس اے ٹی سی ایشیا پیسیفک پی ٹی ای لمیٹیڈ کے ذریعے میسرس اے ٹی سی ٹیلی کام انفراسٹرکچر پرائیویٹ لمیٹیڈ میں 2480.92 کروڑ روپئے کی براہ راست غیرملکی سرمایہ کاری  کو منظوری دی
نئی دہلی:25 نومبر، 2020:وزیراعظم جناب نریندر مودی کی صدارت میں اقتصادی اُمور سے متعلق کابینہ کمیٹی نے میسرس ٹاٹا ٹیلی سروسز لمیٹیڈاور ٹاٹا سنس پرائیویٹ لمیٹیڈکے ذریعے پُٹ آپشن کے استعمال کے نتیجے کے طور پر میسرس اے ٹی سی ایشیا پیسیفک پی ٹی ای لمیٹیڈ کے ذریعے میسرس ٹیلی کام انفراسٹرکچر پرائیویٹ لمیٹیڈ میں اکویٹی شیئرپونجی کے 12.32 فیصد کی تحویل کیلئے براہ راست غیرملکی سرمایہ کاری  کی تجویز کو منظوری دے دی ہے۔
اس سے 2480.92 کروڑ روپئے کی براہ راست غیرملکی سرمایہ کاری ہوگی۔ اس منظوری کے ساتھ، اے ٹی سی ٹیلی کام انفراسٹرکچر پرائیویٹ لمیٹیڈ میں میسرس اے ٹی سی ایشیا پیسیفک پی ٹی ای لمیٹیڈ  کی مجموعی براہ راست غیرملکی سرمایہ کاری  مالی برس 19-2018 سے 21-2020 تک 5417.2 کروڑ روپئے ہوگی۔
تفصیلات:
میسرس اے ٹی سی ٹیلی کام انفراسٹرکچر پرائیویٹ لمیٹیڈ ٹیلی کام آپریٹروں کو ٹیلی کام بنیادی ڈھانچے کی خدمات فراہم کرنے کی تجارت میں لگی ہوئی ہے۔
 کمپنی نے 86.36 فیصد تک کی ایف ڈی آئی کی منظوری دی ہے اور اس منظوری کے ساتھ یہ بڑھ کر 98.68 فیصد  ہوجائے گی۔
 مالی برس 21-2020 کے دوران میسرس اے ٹی سی ایشیا پیسیفک پی ٹی ای لمیٹیڈ کے ذریعے میسرس اے ٹی سی ٹیلی کام انفراسٹرکچر پرائیویٹ لمیٹیڈ میں براہ راست غیرملکی سرمایہ کاری 2480.92 کروڑ روپئے ہوگی اور مالی برس 19-2018 میں ایف ڈی آئی تجاویز  میں دی گئی منظوری کو دیکھتے ہوئے کُل ملاکر 5417.2 کروڑ روپئے ہوگی۔
اثرات:
ہندوستان میں غیرملکی سرمایہ کاری کی آمد سے اقتصادی ترقی کو بڑھاوا ملے گا، ساتھ ہی ساتھ اختراعات کو بھی بڑھاوا ملے گا۔
پس منظر:
ٹیلی کام سروسز سیکٹر میں 100 فیصد تک کی ایف ڈی آئی کی اجازت دی گئی ہے، جس میں 49فیصد تک خودکار طریقے سے اور 49فیصد سے بعد کا حصہ سرکاری طریقے سے ہوگا بشرطیکہ ٹیلی مواصلات کا محکمہ  کے ذریعے وقتاً فوقتاً جاری کردہ لائسنس اور سیکیورٹی سے متعلق شرطوں پر عمل آوری لائسنس رکھنے والی کمپنیوں اور سرمایہ کاروں کے ذریعے کیا جائے۔
کمپنی ٹیلی مواصلات کے محکمے کے ذریعے دی گئی مختلف منظوریوں کے مطابق ٹیلی کام آپریٹروں کو پیسو ٹیلی کام بنیادی ڈھانچہ خدمات فراہم کرنے کی تجارت میں لگی ہوئی ہے۔
م ن۔م ع۔ ع ن
U NO: 7544
(
بہت چھوٹی، چھوٹی اور درمیانی صنعتوں کی وزارت
ایم ایس ایم ایز کو ڈیجیٹل اعتبار سے بااختیار بنانے اور ان کے کام کاج میں آسانی پیدا کرنے کے لئے ڈیجیٹل اقدامات کئے گئے ہیں
حکومت نے ڈیجیٹل اعتبار سے بااختیار بنانے اور ایم ایس ایم ای کے کام کاج میں آسانی لانے کے لئے مختلف ڈیجیٹل اقدامات کئے ہیں۔ ان میں دیگر کے علاوہ آن لائن رجسٹریشن کے لئے ادیم پورٹل، ایم ایس ایم ایز کی شکایات نمٹانے کے لئے چمپئنز پورٹل، آن لائن خریداری کے لئے گورنمنٹ ای مارکیٹ پلیس  وغیرہ اقدامات شامل ہیں۔ اس کے علاوہ سنٹرل پبلک سیکٹر صنعتوں  کے ذریعہ خریداری کی نگرانی کے لئے ایم ایس ایم سمبندھ اور مرکزی وزارتوں/ محکموں / / ریاستی حکومت کی جانب سے ادائیگی میں تاخیر کے معاملے نمٹانے کے لئے ایم ایس ایم سمادھان پورٹل شامل ہیں۔ اس کے ساتھ ساتھ ایم ایس ایم ای کی وزارت نے ایم ایس ایم ای چمپئنز اسکیم کے تحت ڈیجیٹل ایم ایس ایم اسکیم بھی شامل کی ہے۔ جس کا مقص ملک میں ایم ایس ایم ای کو بااختیار بنانے کے لئے بیداری پیدا کرنا اور کلاؤڈ پر مبنی ڈیجیٹل ٹول کا استعمال بڑھانا ہے۔
آج کی تاریخ تک ادیم رجسٹریشن پورٹل پر 1.39 کروڑ ایم ایس ایم ای رجسٹرڈ کرائی گئی ہیں اور مختلف پروگراموں سے مستفید ہوئی ہیں۔ مرکزی وزارتوں /محکموں / سی پی ایس ای سے خریداری 139018 کروڑ روپے کے قریب خریداری کی گئی جو ایم ایس ایم ایز سے سرکاری خریداری پالیسی  کے تحت کی گئی ۔ اس کے علاوہ ایم ایس ای ایف سی کے ذریعہ ایم ایس ایم ایز کی جانب سے داخل کی گئی 2297 درخواستوں کو نمٹایا گیا۔
یہ اطلاع بہت چھوٹی، چھوٹی اور درمیانی صنعتوں کے وزیر مملکت جناب بھانو پرتاپ سنگھ ورما نے آج راجیہ سبھا میں ایک تحریری جواب میں دی۔
وزیراعظم کا دفتر
وزیر اعظم نے اروناچل پردیش کے یوم تاسیس پر ریاست کے عوام کو مبارک باد اور نیک خواہشات پیش کی ہیں
وزیر اعظم جناب نریندر مودی نے اروناچل پردیش کے عوام کو ریاست کے قیام کے موقع پر نیک خواہشات اور مبارک باد پیش کی ہیں ۔
ایک ٹویٹ میں، وزیر اعظم نے کہا؛
“ریاست کے قیام کے دن پر اروناچل پردیش کے لوگوں کو مبارکباد اور نیک خواہشات پیش کرتا ہوں ، ایک ایسی ریاست جو متحرک اور حب الوطنی کا مترادف ہے۔ ریاست کے لوگوں نے کئی شعبوں میں ہندوستان کی ترقی میں اپنا تعاون دیا ہے۔ میری دعا ہے کہ اروناچل پردیش آنے والے سالوں میں ترقی کی نئی بلندیوں کو چھوتا رہے۔’’